marsh-mellow/hindi_wikipedia huggingface dataset:
सत्यकेतु विद्यालङ्कार (१९०३ - १६ मार्च १९८९) भारतीय इतिहासकार एवं लेखक थे।

सत्यकेतु विद्यालंकार गुरुकुल कांगड़ी के छात्र रहे जहाँ से उन्होने स्नातक किया। वे इतिहास के प्राध्यापक, उपकुलपति (१९७४), कुलाधिपति भी रहे। उन्होने सात खण्डों में 'आर्यसमाज का इतिहास' लिखा है। १९३६ में इतिहास में डी लिट करने के उद्देश्य से वे जर्मनी के क्युनिक विश्वविद्यालय गये। उनके थीसिस का विषय था, "भारत में प्रचलित जातिवाद का मूल स्रोत" ।

वे उत्तर प्रदेश विधान परिषद के सदस्य भी रहे।

१६ मार्च १९८९ को कार दुर्घटना में उनका देहान्त हो गया।

कृतियाँ
सत्यकेतु विद्यालंकार ने ५० से अधिक पुस्तकों की रचना की, उनमें से कुछ नीचे दी गयीं हैं-
 महाभारत युद्ध का काल (अंग्रेजी में)
 मौर्य साम्राज्य का इतिहास
 भारत का प्राचीन इतिहास
 प्राचीन भारत का राजनीतिक एवं सामाजिक इतिहास
 भारतीय इतिहास का पूर्व-मध्य युग
 प्राचीन भारतीय इतिहास का वैदिक युग
 अपने देश की कथा : भारतवर्ष का संक्षिप्त इतिहास
 प्राचीन भारत का धार्मिक, सामाजिक एवं आर्थिक जीवन
 प्राचीन भारतीय शासन-व्यवस्था और राजशास्त्र
 प्राचीन भारत की शासन-संस्थाएँ और राजनीतिक विचार
 भारतीय संस्कृति और उसका इतिहास
 आचार्य विष्णुगुप्त चाणक्य
 सेनानी पुष्यमित्र
 पातलिपुत्र की कथा
 भारत के राष्ट्रीय आन्दोलन का इतिहास
 आर्यसमाज का इतिहास
 अग्रवाल जाति का प्राचीन इतिहास
 एशिया का आधुनिक इतिहास
 यूरोप का आधुनिक इतिहास , 1789 से 1949 तक (१९५०)
 दक्षिण-पूर्वी और दक्षिणी एशिया में भारतीय संस्कृति
 नागरिकशास्त्र के सिद्धान्त
 राजनीति शास्त्र
 राजनीति शास्त्र (राज्य और राज्य शासन-२)
 अन्तर्दाह (उपन्यास)

इन्हें भी देखें
जयचन्द विद्यालंकार

बाहरी कड़ियाँ

श्रेणी:भारतीय इतिहासकार
सत्यजित राय प्रमुख रूप से फ़िल्मों में निर्देशक के रूप में जाने जाते हैं, लेकिन लेखक और साहित्यकार के रूप में भी उन्होंने फ़िल्मों और साहित्य में ख्याति अर्जित की है। अनेक फ़िल्मों की कहानी और पटकथा के साथ साथ संगीत और निर्माण के क्षेत्र में उन्होंने स्वयं काम किया है। यह विवरण संक्षेप यहाँ प्रस्तुत है।
 प्रमुख फ़िल्में बतौर निर्देशक 
 वर्ष  फ़िल्म  टिप्पणी1991  आगन्तुक 1990  शाखा प्रशाखा 1989  गणशत्रु 1987  सुकुमार राय 1984  घरे बाइरे 1981  पिकूर डायरी 1981  सद्गति 1980  हीरक राजार देशे 1978  जॉय बाबा फेलुनाथ 1977  शतरंज के खिलाड़ी 1976  जन अरण्य 1976  बाला 1974  सोनार केल्ला 1973  अशनि संकेत 1972  प्रतिद्वंद्वी 1972  द इनर आइ 1971  सीमाबद्ध 1971  सिक्किम 1970  अरण्येर दिनरात्रि 1968  गुपी गाइन बाघा बाइन 1967  चिड़ियाखाना 1966  नायक 1965  कापुरुष 1965  महापुरुष 1965  टू 1964  चारुलता 1963  महानगर 1962  अभियान 1962  कांचनजंघा 1961  रवीन्द्रनाथ ठाकुर 1961  तीन कन्या 1960  देवी 1959  अपुर संसार 1958  पारश पत्थर 1958  जलसाघर 1956  अपराजितो 1955  पथेर पांचाली 

 प्रमुख फिल्में बतौर लेखक 
 वर्ष  फ़िल्म  टिप्पणी2003  बॉम्बईयर बॉम्बेटे 1995  टार्गेट 1994  उत्तोरण 1991  आगन्तुक 1991  गूपी बाघा फिरे इलो 1990  शाखा प्रशाखा 1989  गणशत्रु 1984  घरे बाइरे 1983  फटिक चन्द 1981  पिकूर डायरी 1981  सद्गति 1980  हीरक राजार देशे 1978  जॉय बाबा फेलुनाथ 1977  शतरंज के खिलाड़ी 1976  जन अरण्य 1974  सोनार केल्ला 1973  अशनि संकेत 1972  प्रतिद्वंद्वी 1972  द इनर आइ 1971  सीमाबद्ध 1971  सिक्किम 1970  अरण्येर दिनरात्रि 1970  बक्सा बादल 1968  गुपी गाइन बाघा बाइन 1967  चिड़ियाखाना 1966  नायक 1965  कापुरुष 1964  चारुलता 1963  महानगर 1962  अभियान 1962  कांचनजंघा 1961  रवीन्द्रनाथ ठाकुर 1961  तीन कन्या 1960  देवी 1959  अपुर संसार 1958  जलसाघर 1956  अपराजितो 1955  पथेर पांचाली 1950  चिनमूल 

 प्रमुख फ़िल्में बतौर निर्माता 
 वर्ष  फ़िल्म  टिप्पणी1991  आगन्तुक 1962  कांचनजंघा 1961  तीन कन्या 1960  देवी 1959  अपुर संसार 1958  जलसाघर 1956  अपराजितो 

श्रेणी:सत्यजित राय
सत्यजित राय फ़िल्म एवं टेलिविज़न संस्थान की स्थापना कोलकाता में आधुनिक एवं तकनीकी शिक्षा देने के लिये हुई है। इस संस्थान का रजिस्ट्रेशन एक सामाजिक संस्था के रूप में 18 अगस्त 1995 को पश्चिम बंगाल सोसाइटीज़ रजिस्ट्रेशन एक्ट १९६१ के तहत हुआ। 

यह संस्थान ३ वर्ष का फ़िल्म निर्देशन, मोशन पिक्चर फोटोग्राफी, छायांकन एवं ध्वनि रिकार्डिंग के क्षेत्र में डिप्लोमा कोर्स प्रदान करता है।

श्रेणी:सत्यजित राय
सत्यजीत तांबे पाटिल एक भारतीय राजनेता हैं जो वर्तमान में नासिक स्नातक निर्वाचन क्षेत्र से विधान परिषद के सदस्य हैं। उन्होंने 2023 में नासिक स्नातक निर्वाचन क्षेत्र से महाराष्ट्र विधान परिषद चुनाव लड़ा जिसमे उनकी जीत हुई। तांबे 2007 में 24 साल की उम्र में जिला परिषद चुनाव जीतने वाले सबसे कम उम्र के सदस्यों में से एक बन गए।

 प्रारंभिक जीवन और शिक्षा 
सत्यजीत तांबे का जन्म संगमनेर में पूर्व विधान सभा सदस्य सुधीर तांबे और श्रीमती दुर्गाताई तांबे के घर हुआ था। उनके दादा भाऊसाहेब थोराट एक प्रमुख स्वतंत्रता सेनानी और महाराष्ट्र में सहकारी आंदोलन के अग्रदूतों में से एक थे। तांबे एक उच्च शिक्षित परिवार से ताल्लुक रखते हैं, जो उत्तर महाराष्ट्र और उसके आसपास सामाजिक कार्यों में सक्रिय रूप से शामिल रहा हैं। वह महाराष्ट्र सरकार में कैबिनेट मंत्री बालासाहेब थोराट के भतीजे हैं। इन्होनें पुणे विश्वविद्यालय से स्नातक की पढ़ाई पूरी की और अपने स्नातकोत्तर के लिए हार्वर्ड केनेडी स्कूल ऑफ गवर्नमेंट में शामिल हुए। सत्यजीत तांबे ने 2000 में पार्टी के विनम्र सिपाही के रूप में काम शुरू करके राजनीति में अपना करियर बनाया। उन्होंने अहमदनगर जिले के जिला परिषद सदस्य के रूप में पहली हाइलाइट को चिह्नित किया। वह 2007 से 2017 तक इसी कार्यालय में थे। उन्होंने अहमदनगर शहर विधानसभा क्षेत्र से विधानसभा चुनाव भी लड़ा था।

 व्यक्तिगत जीवन 
सत्यजीत तांबे का विवाह डॉ. मैथिली से हुआ और उनकी एक बेटी और एक बेटा है।

 पद धारण 
सत्यजीत तांबे को 2018 में महाराष्ट्र प्रदेश यूथ कांग्रेस के अध्यक्ष के रूप में चुना गया।

 सन्दर्भ 

श्रेणी:1983 में जन्मे लोग
श्रेणी:जीवित लोग
श्रेणी:भारतीय राजनीतिज्ञ
श्रेणी:महाराष्ट्र के लोग
श्रेणी:भारतीय राष्ट्रीय कांग्रेस के राजनीतिज्ञ
सत्यजीत रे फिल्म एवं टेलीविजन संस्थान सम्पादन, कोल्काता।
सत्यजीत राय फ़िल्म एवं टेलीवीजन संस्थान (एस.आर.एफ़.टी.आई) कोल्काता, पश्चिम बंगाल में एक चलचित्र संस्थान है।
इस संस्थान की स्थापना १९९५ में हुई थी और इसे सोसाइटी के रूप में १८ अगस्त, १९९५ में पश्चिम बंगाल सोसाइटीज़ पंजीकरण अधिनियम १९६१ के तहत पंजीकृत किया गया था। यह संस्थान एक स्वायत्त संस्थान है, जिसका भरण-पोषण सूचना एवं प्रसारण मंत्रालय, भारत सरकार द्वारा किया जाता है। इसको प्रसिद्ध बंगाली चलचित्र निर्देशक सत्यजीत राय के नाम पर रखा गया है।

 सन्दर्भ 

 बाहरी कड़ियाँ 
 सत्यजीत रे फिल्म एवं टेलीविजन संस्थान आधिकारिक जालस्थल
 सत्यजीत राय - ए रेयर फ़ेनोमेनां

श्रेणी:सत्यजीत राय
श्रेणी:पश्चिम बंगाल के विश्वविद्यालय
श्रेणी:कोलकाता में शिक्षा
श्रेणी:भारत के फिल्म संस्थान
श्रेणी:१९९५ की स्थापना
सत्यजीत पांचाल नरेश द्रुपद का पुत्र और, धृष्टद्युम्न और द्रौपदी का भाई था। इसके अतिरिक्त उसके अन्य भाई थे, उत्तमानुज और युद्धमन्यु और शिखंडी।

महाभारत के युद्ध में वह पाण्डव सेना की ओर से लडा।सत्यजीत का वध द्रोणाचार्य के हाथों हुआ था।

 महाभारत 

 बाहरी सम्पर्क 

श्रेणी:महाभारत के पात्र
सत्य सारणी () तर्कशास्त्र में उपयोग होने वाली एक गणितीय सारणी है जो विशेषतः बूलीय बीजगणित, बूलीय फलन और प्रतिज्ञप्तिक कलन में सम्बंध स्थापित करता है जिससे प्रत्येक फलनीय तर्क के लिए तार्किक व्यंजकों के फलनीय मान प्राप्त किये जा सकें। सामान्यतः सत्य सारणी का उपयोग यह बताने के लिए किया जाता है कि प्रतिज्ञप्तिक व्यंजक सभी वैध निविष्ट मानों के लिए सत्य है जिसे तार्किक वैधता कहते हैं।
 इकाई संक्रिया
 तार्किक तत्समक 
तार्किक तत्समक वह संक्रिया है जिसमें संक्रिया मान इकाई होता है अर्थात प्रास्ताविकी का मान एक होता है जिसकी संक्रिया से सत्य मान सत्य रहता है और मिथ्या मान मिथ्या ही रहता है।

तार्किक तत्समक की सत्य सारणी निम्न प्रकार होती है:
 तार्किक तत्समक   संकार्य निर्गम मान      

 तार्किक निषेद 
तार्किक निषेद वह संक्रिया है जो निविष्ट मान का निर्गम उल्टा होता है अर्थात सत्य निविष्ट के लिए निर्गम मिथ्या और मिथ्या निविष्ट मान के संगत निर्गत मान सत्य होता है।

सत्य सारणी:
 तार्किक निषेद        
यहाँ -सत्य और - मिथ्या के लिए उपयोग हुआ है।
 द्विचर संक्रिया
 सभी द्विचर तार्किक संकारकों के लिए सत्य सारणी 
निम्न लिखित सत्य सारणी उन सभी १६ फलनों को परिभाषित करती है जो २ चरों के मध्य परिभाषित किये जा सकते हैं (यहाँ  तथा  बुलीय चर हैं):
     0    1    2    3    4    5    6    7   8    9   10  11  12  13  14  15                                                                                                                                                

यहाँ -सत्य और - मिथ्या (असत्य) के लिए उपयोग हुआ है।

कुँजी:
     संक्रिया नाम 0      असत्य  सर्व असत्य 1        तार्किक  2         3        निषेध 4          5        निषेध 6          7        तार्किक  8        तार्किक संयोजन 9      यदि और केवल यदि  तार्किक  10       प्रक्षेप फलन 11          12       प्रक्षेप फलन 13          14        तार्किक  15        
तार्किक संकारकों को दृश्य रूप में दिखाने के लिए वीन आरेख का उपयोग किया जाता है।

 सन्दर्भ
सत्यदामन पश्चिमी क्षत्रप का एक शासक था, जिसने 197 से 198 तक राज किया। वह दामजदश्री प्रथम का पुत्र और जीवदामन का भाई था।

 संदर्भ 

श्रेणी:पश्चिमी क्षत्रप
सत्यदेव कांचराना (तेलुगु:  ) एक भारतीय फिल्म अभिनेता है जो मुख्य रूप से तेलुगु और हिंदी फिल्मों में नजर आते है। यह बॉलीवुड बड़ी फिल्मों द ग़ाज़ी अटैक तथा ठग्स ऑफ हिंदोस्तान में भी नजर आये।

व्यक्तिगत जीवन
सत्यदेव जिनका जन्म विशाखापत्तनम में हुआ था। इन्होंने अपनी शिक्षा एमवीजीआर कॉलेज ऑफ़ इंजीनियरिंग से कंप्यूटर ऑफ़ साइंस इंजीनियरिंग में विजियांगराम से तथा स्नातक की डिग्री साल २००८ में प्राप्त की थी। सत्य ने अपने करियर की शुरूआत एक शॉर्ट फिल्म मेकर के रूप में की थी आखिरकार २०११ में मिस्टर परफेक्ट में एक छोटा सा किरदार निभाने का अवसर मिला था। इस प्रकार अगले कुछ सालों तक उनको ऐसे ही छोटे-छोटे रोल मिलते रहे। लेकिन फिर मैंने प्यार किया में मुख्य भूमिका निभाने का अवसर मिला।यह फिल्म जो बॉक्स ऑफिस में बुरी तरह से पिटी थी। इसके बाद "ज्योति लक्ष्मी"  फिल्म के मुख्य भूमिका के लिए ऑडीसन में उन्होंने भी ५०० कलाकारों में भाग लिया। फिर उन्हें इस फिल्म में मौका भी मिला और बॉक्स ऑफिस पर सफलता भी मिली। इस प्रकार इस फिल्म में सफलता मिलने के बाद उनको प्रकाश राज के साथ मना ऊरी रामायणम में भी अवसर मिला। जबकि उनको द ग़ाज़ी अटैक फिल्म में भी बड़ा किरदार निभाने का मौका मिला जो हिंदी तथा तेलुगु भाषा में बनी।

फिल्मोग्राफी
 मिस्टर परफेक्ट (2011) - विकी का दोस्त
 श्रीथामा वकिटलो सिरीमल्ले छेट्टू (2013) छिन्नोडू का दोस्त
 अट्टारंटिकी दरेदी (2013)
 मैंने प्यार किया (2014)
 मुकुंदा (2014) 
 असुर (2015) - दया
 ज्योति लक्ष्मी (2015) - सत्या
 क्षणं (2016) - कार्तिक
 मना ऊरी रामायणम (2016) - शिवा
 अप्पाटलो ओकादुंडेवाडू (2016) - टेस्टर
 द ग़ाज़ी अटैक (2017) - राजीव ठाकुर
 रॉग (2017) - अंजली का भाई
 ठग्स ऑफ हिंदोस्तान (2018)
 अंतरीक्षम 9000 केएमपीएच (2018)
 47 डेज (2018)

सन्दर्भ

बाहरी कड़ियाँ
 

श्रेणी:तेलुगू अभिनेता
श्रेणी:जीवित लोग
श्रेणी:हिन्दी अभिनेता
श्रेणी:आंध्रप्रदेश के लोग
श्रेणी:भारतीय अभियन्ता
सत्यदेव दुबे (19 मार्च 1936 -25 दिसम्बर 2011), भारतीय रंगमंच निर्देशक, अभिनेता, नाटककार, पटकथा लेखक और चलचित्र अभिनेता तथा निर्देशक थे। रंगमंच और चलचित्र से जुड़े महती कार्यों के लिए उन्हें १९७१ ई. में संगीत नाटक अकादमी पुरस्कार से सम्मानित किया गया था। १९७८ में उन्होंने श्याम बेनेगल द्वारा निर्देशित हिंदी चलचित्र भूमिका के लिए सर्वश्रेष्ठ पटकथा का राष्ट्रीय फिल्म पुरस्कार प्राप्त किया। १९८० ई. में उन्हें जुनून के लिए सर्वश्रेष्ठ संवाद का पुरस्कार मिला। २०११ में उन्हें भारत सरकार ने पद्म भूषण से सम्मानित किया।
 जीवन परिचय 
सत्यदेव दुबे देश के शीर्षस्थ रंगकर्मी और फ़िल्मकार थे। छत्तीसगढ़ के बिलासपुर में 1936 में जन्मे सत्यदेव दुबे देश के उन विलक्षण नाटककारों में थे, जिन्होंने भारतीय रंगमंच को एक नई दिशा दी। उन्होंने फ़िल्मों में भी काम किया और कई पटकथाएं लिखीं. देश में हिंदी के अकेले नाटककार थे, जिन्होंने अलग-अलग भाषाओं के नाटकों में हिंदी में लाकर उन्हें अमर कर दिया। उनका निधन 25 दिसम्बर 2011 को मुंबई में हुआ।

 कार्यक्षेत्र 
धर्मवीर भारती के नाटक अंधा युग को सबसे पहले सत्यदेव दुबे ने ही लोकप्रियता दिलाई. इसके अलावा गिरीश कर्नाड के आरंभिक नाटक ययाति और हयवदन, बादल सरकार के एवं इंद्रजीत और पगला घोड़ा, मोहन राकेश के आधे अधूरे और विजय तेंदुलकर के खामोश अदालत जारी है जैसे नाटकों को भी सत्यदेव दुबे के कारण ही पूरे देश में अलग पहचान मिली। 

 सम्मान और पुरस्कार 
धर्मवीर भारती के नाटक अंधा युग को सबसे पहले सत्यदेव दुबे ने ही लोकप्रियता दिलाई. इसके अलावा गिरीश कर्नाड के आरंभिक नाटक ययाति और हयवदन, बादल सरकार के एवं इंद्रजीत और पगला घोड़ा, मोहन राकेश के आधे अधूरे और विजय तेंदुलकर के खामोश अदालत जारी है जैसे नाटकों को भी सत्यदेव दुबे के कारण ही पूरे देश में अलग पहचान मिली।

 बाहरी कड़ियाँ 
 सत्यदेव दुबे का निधन
 रंगकर्मी सत्य देव का निधन
 चला गया कला का कोहिनूर ... सत्यदेव दुबे (१९३६ - २०११)

 सन्दर्भ 

श्रेणी:लेखक
श्रेणी:हिन्दी अभिनेता
श्रेणी:अभिनेता
श्रेणी:भारतीय रंगकर्मी
श्रेणी:भारतीय नाटककार
श्रेणी:फ़िल्मफ़ेयर पुरस्कार विजेता
श्रेणी:1936 में जन्मे लोग
श्रेणी:२०११ में निधन
श्रेणी:छत्तीसगढ़ के लोग
सत्यदेव नारायण आर्य एक भारतीय राजनीतिज्ञ तथा वर्तमान हरियाणा के राज्यपाल हैं।

सन्दर्भ

श्रेणी:बिहार के राजनीतिज्ञ
श्रेणी:हरियाणा के राज्यपाल
श्रेणी:1939 में जन्मे लोग
दाएँअंगूठाकार सत्यदेव प्रसाद ने 2018 में राष्ट्रपति राम नाथ कोविंद से ध्यानचंदपुरस्कार प्राप्त किया। 
सत्यदेव प्रसाद (जन्म 19 सितंबर 1979) भारत के एक एथलीट हैं। वह तीरंदाजी में प्रतिस्पर्धा प्राप्त कर चुके है।  

प्रसाद जी ने 2004 के ग्रीष्मकालीन ओलंपिक में पुरुषों की व्यक्तिगत तीरंदाजी में भाग लिया ।  उन्होंने 32 वां राउंड आगे बढ़ते हुए, अपना पहला मैच जीता। उन्मूलन के दूसरे दौर में, वह फिर से विजयी हुए और 16 के दौर में आगे बढ़े। तीसरा मैच प्रसाद जी का पतन था, क्योंकि वह एक रोमांचक मैच में दक्षिण कोरिया के प्रथम स्थान वाले इम डोंग-ह्यून से हार गए थे, जो अंतिम दौर में पहुंच गए थे। प्रसाद जी ने 10 वीं पास की। तीरंदाजी में प्रसाद जी को 2018 ध्यानचंदपुरस्कार मिला। 

प्रसाद 2004 के ग्रीष्मकालीन ओलंपिक में भारतीय पुरुष तीरंदाजी टीम के 11 वें स्थान पर थे। उन्होंने मलेशिया में आयोजित एशियाई टीम चैम्पियनशिप में कांस्य पदक जीता। रोम विश्व चैम्पियनशिप 1999, बीजिंग विश्व चैम्पियनशिप 2001 और न्यूयॉर्क विश्व चैम्पियनशिप 2003 में भाग लिया। उन्होंने दादरी के नोएडा कॉलेज ऑफ फिजिकल एजुकेशन से स्नातक (बीपिएड.) और पोस्ट-ग्रेजुएशन (एमपीएड) पूरा किया है। 

 व्यक्तिगत जीवन 
सत्यदेव प्रसाद का जन्म निज़ामाबाद, आज़मगढ़, उत्तर प्रदेश, भारत में एक बरनवाल परिवार में हुआ था।  उन्होंने काफी कम उम्र में तीरंदाजी का खेल खेलना शुरू किया। प्रतिष्ठित आर्चर लिम्बा राम की सफलता से प्रेरित होकर, उन्होंने खेल में आगे बढ़ने के लिए कड़ी मेहनत की। 

 संदर्भ 

 बाहरी कड़ियाँ 

 भारतीय तीरंदाजों ने सभी आकस्मिकताओं के लिए कमर कस ली 
  
श्रेणी:जीवित लोग
श्रेणी:1979 में जन्मे लोग
श्रेणी:खिलाड़ी
श्रेणी:तीरंदाज
श्रेणी:निशानेबाज़
सत्यदेव विद्यालंकार (१९०४ - २००३) भारत के स्वतंत्रता सेनानी, पत्रकार एवं हिन्दी लेखक थे। वे हिंदुस्तान नामक हिन्दी समाचार पत्र के प्रथम सम्पादक थे। इस पत्र का प्रकाशन 1936से हो रहा है। उन्होंने लगभग सारा जीवन आर्य समाज के क्षेत्र में काम किया। 

सत्यदेव विद्यालंकार का जन्म सन १९०४ में क्वेटा में हुआ था। उनके पिताजी का नाम पण्डित ठाकुर दास था। ठाकुर दास जी, स्वामी श्रद्धानन्द के परिचित और भक्त थे। वे आर्य समाज के अधिकारी थे । क्वेटा समृद्ध और फलफूल से भरा नगर था । वहाँ प्रायः गुरुकुल के लिए चन्दा एकत्र करने स्वामी श्रद्धानन्द जी तथा और विद्वान भी आते थे, जिन का वहाँ बहुत आदर सत्कार होता था ।

सत्यदेव जी ने सन १९१२ में गुरुकुल कांगड़ी में प्रवेश किया और १९२६ तक उसमें अध्ययन करते रहे। १९३० में डी. ए. वी. स्कूल मिण्टगुंमरी में अध्यापक बने । १९३९ में डी. ए. वी. कॉलिज जालन्धर में कार्य प्रारम्भ किया। वहाँ से अवकाश प्राप्त कर १९६५ में कन्या महाविद्यालय जालन्धर में कार्य किया । फिर १९६६ से १९८३ तक ऋषि दयानन्द स्मारक ट्रस्ट टंकारा में कार्य करते रहे। 

सत्यदेव विद्यालंकार के तीन पुत्र और एक कन्या हैं। उनके पुत्र विजय कुमार रेलवे में काम करते थे। दूसरे पुत्र विनय एम. एस. सी. फार्मेस्यूटिक्स करके अमेरिका गये और वहाँ डाक्टरेट भी किया अब एक बहुत बड़ी कम्पनी में औषध निर्माण कार्य का सहायक हैं। तीसरे पुत्र विनोद शर्मा हैं। कन्या आशा संगीत में एम. ए. है।

 कृतियाँ 
 धुन के धनी
 लाला देवराज
 राष्ट्रवादी दयानन्द
 स्वामी श्रद्धानन्द
 राष्ट्रधर्म
 दीदी सुशीला मोहन
 करो या मरो
 आर्य सत्याग्रह
 बीकानेर का राजनीतिक विकास और पण्डित मेघाराम वैद्य
 राजा महेन्द्र प्रताप
 लाल किले में
 यूरोप में आजाद हिन्द ( आचार्य नरेन्द्र देव, सत्यदेव विद्यालंकार, सरदार राम सिंह रावल)

बाहरी कड़ियाँ
आचार्य सत्यदेव विद्यालंकार  (आत्म-परिचय)
राष्ट्रधर्म
करो या मरो

श्रेणी:आर्य समाज
श्रेणी:पत्रकार
श्रेणी:संस्कृत के विद्वान
सत्यदेव सिंह एक भारतीय राजनीतिज्ञ हैं। वे 1991 और 1996 में भारतीय जनता पार्टी के सदस्य के रूप में भारतीय आम चुनाव में बलरामपुर से लोकसभा के लिए चुने गए थे। वह 1980 से 1985 तक भारतीय जनता युवा मोर्चा के अध्यक्ष रहे।

सन्दर्भ

श्रेणी:भारतीय जनता पार्टी के राजनीतिज्ञ
श्रेणी:1945 में जन्मे लोग
श्रेणी:जीवित लोग
सत्यद्वय या द्वे सत्ये का सिद्धान्त बौद्ध दर्शन का एक सिद्धान्त है जो दो सत्यों (संवृतिसत्य तथा परमार्थसत्य) के बीच अन्तर करता है।

नागार्जुन के मध्यमकशास्त्रम् (मूलमध्यमककारिका) के आर्यसत्यपरीक्षा नामक २४वें प्रकरण में निम्नलिखित शलोकों में सत्यद्वय का उल्लेख है-
द्वे सत्ये समुपाश्रित्य बुद्धानां धर्मदेशना ।लोकसंवृतिसत्यं च सत्यं च परमार्थतः ॥ २४॥८ ॥
 (दो सत्यों को आधार बनाकर बुद्ध ने धर्म का प्रचार किया। (दो सत्य हैं) लोकसंवृतिसत्य तथा परमार्थसत्य।)

येऽनयोर्न विजानन्ति विभागं सत्ययोर्द्वयोः ।ते तत्त्वं न विजानन्ति गम्भीरं बुद्धशासने ॥ २४॥९ ॥
 ( जो लोग सत्य के इन दो विभागों को नहीं जानते, वे बुद्ध की शिक्षाओं के गहन सत्य को नहीं समझते।)

व्यवहारम् अनाश्रित्य परमार्थो न देश्यते ।परमार्थम् अनागम्य निर्वाणं नाधिगम्यते ॥ २४॥१० ॥
(परमार्थसत्य का उपदेश व्यवहार का आश्रय लिये बिना नहीं किया जा सकता। परमार्थ सत्य से प्रबुद्ध हुए बिना कोई निर्वाण प्राप्त नहीं कर सकता।)

विनाशयति दुर्दृष्ता शून्यता मन्दमेधसम् ।सर्पो यथा दुर्गृहीतो विद्या वा दुष्प्रसाधिता ॥ २४॥११ ॥
(दुर्दृष्ता शून्यता मन्दबुद्धि वाले लोगों का विनाश उसी तरह कर देती है जिस प्रकार से गलत तरीके से पकड़ा गया साँप या दुष्प्रसाधित विद्या।)

अतश्च प्रत्युदावृत्तं चित्तं देशयितुं मुनेः ।धर्मं मत्वास्य धर्मस्य मन्दैर्दुरवगाहताम् ॥ २४॥१२ ॥
(इसलिए, इस धर्म की मन्द बुद्धि वालों के लिये कठिनाई से ग्रहण करने योग्य जानकर ही मुनि (बुद्ध) धर्म का प्रचार करने की इच्छा से पीछे हट गये थे।)

सन्दर्भ

इन्हें भी देखें
अनेकान्तवाद

श्रेणी:वज्रयान
श्रेणी:बौद्ध दार्शनिक अवधारणाएँ
श्रेणी:वेबग्रंथागार साँचा वेबैक कड़ियाँ
श्रेणी:परिचय परिचय
सत्यधाम आश्रम आध्यात्मिकता  का उत्कृष्ट स्थान है जो उत्तर प्रदेश के सुलतानपुर जिले में सिंहौली, कोइरीपुर नामक स्थान पर स्थित है। आश्रम का उद्देश्य है कि प्रत्येक मानव यथार्थ सत्य एवं परम ज्ञान को जाने एवं अपने परिवेश में फैले कुरीतियां, आडम्बर एवं अंधविश्वास को खत्म कर सकें । आध्यात्म एवं सद्ज्ञान के माध्यम से उच्चतर संभावनाओं को प्रेरित एवं ज्ञान का मार्गदर्शन कराना इस आश्रम का परम औचित्य है।

           सत्यधाम आश्रम एक गैर-लाभकारी संगठन है जो नित्य-प्रति अपने कार्य कुशलता के लिए तात्पर्य है ।

  संस्थापक    सत्याचार्य देवेन्द्र कविराजदेव जी
      

 गद्दीधीश
सत्याचार्य संत देवेन्द्र कविराजदेव जी

 उद्देश्य
यह आश्रम शब्द, सुरतियोग, (शब्द-सुरति योग साधना) प्राणायाम, सत्यदर्शन, सद्ज्ञान और मानव के उच्चतर सम्भावनाओं में बदलना, ऐसा प्रयास जो मानव होने के उद्देश्य को पूरा करता है, यही प्रयास जो सभी के जीवन में कुशलता लाता है।
       आश्रम का मूल उद्देश्य मनुष्य के अंदर उक्त स्वाभाविक खोज को प्रेरित, प्रोत्साहित तथा पोषित करना है, तथा व्यक्ति को अपनी वास्तविक परम क्षमता, उर्जा को पहचानने में उसकी सहायता करना तथा सद्गुरु कबीर दर्शन, गोस्वामी तुलसीदास, मीरा, नानक, सूरदास, आदि संतो की वाणी, सद्ज्ञान-विज्ञान, सारशब्द परम आनंद को जानना, पहचानना व कल्याणार्थ प्रेरित करना है। आश्रम लाभ से रहित ऐसा संस्थान है जो मानव की कुशलता व दक्षता के हर पहलू को सम्बोधित करता है। 
        आपके आंतरिक रूपान्तरण, ज्ञान व उर्जा के संचार के साथ-साथ योग, सत्संग-प्रवचन, सेवा, सामाजिक तथा पर्यावरण उत्थान और विश्व शान्ति-कल्याण कामना, के लिये सद्भावना सम्यकता प्रस्तुत करने का उद्देश्य है।

 अन्य प्रचलित नाम

सुरति-शब्द योग साधना मंदिर
सत्यधाम 
सत्यधाम आश्रम

 आधिकारिक वेबसाइट
:...

बाहरी कड़ियाँ
:..?-.
:.

 इन्हें भी देखें

 
 जय हो सत्यधाम आश्रम
सत्यनारायण गोयनका (जनवरी 30, 1924  सितम्बर 29, 2013) विपासना ध्यान के प्रसिद्ध बर्मी-भारतीय गुरु थे। उनका जन्म बर्मा में हुआ, उन्होंने सायागयी उ बा खिन का अनुसरण करते हुए १४ वर्षों तक प्रशिक्षण प्राप्त किया। १९६९ में वो भारत प्रतिस्थापित हो गये और ध्यान की शिक्षा देना आरम्भ कर दिया और इगतपुरी में, नासिक के पास १९७६ में एक ध्यान केन्द्र की स्थापना की।
 जीवन 
180धम्म गिरि मेडिटेशन सेण्टर, इगतपुरी में पगोडा, जिसकी स्थापना गोयनका ने 1976 में की।

उनका जन्म ३० जनवरी १९२४ को बर्मा (वर्तमान म्याम्यार) में हुआ। उनके माता-पिता मारवाड़ी जातीयता समूह के भारतीय लोग थे। गोयनका का पालन पोषण रूढ़िवादी हिन्दू सनातनी घर में हुआ। वो १९५५ तक एक सफल व्यवसायी थे, ३१ वर्ष की आयु में उन्हें आधासीसी नामक सरदर्द ने अपना शिकार बना लिया। उचित राहत पाने में असमर्थ होने के बाद वो एक मित्र के सहयोग से विपासना गुरु सायज्ञी यू बा खिन (1899  1971) से मिले। हालांकि बा खिन शुरू में अनिच्छुक थे लेकिन बाद में उन्होंने गोयनका को अपना शिष्य स्वीकार कर लिया।

वो विपासना को इसके मूल स्थान भारत पुनः लाये।

विपश्यना एक प्रकार की साधना है जिसे भगवान बुद्ध ने ढाई हजार साल पहले खोजा था यह मनुष्य के दुखों के निवारण करने की एक प्रक्रिया है इस शिक्षा के द्वारा मनुष्य स्वयं के द्वारा अपने दुखों पर नियंत्रण कर सकता है यह जानने योग्य बात है कि यह  ज्ञान भारत से लगभग 2000 साल पहले राजनीतिक परिवर्तन के कारण विलुप्त हो गया था

आज सम्पूर्ण विश्व में श्री सत्यनारायण गोयनका जी के द्वारा (वीडियो के द्वारा) इस शिक्षा का अभ्यास कराया जाता है और इसके बहुत ही लाभदायक परिणाम भी लोगों के द्वारा अनुभव किए गए हैं

 पुरस्कार 
उन्हें २०१२ में ६३वें गणतन्त्र दिवस पर भारत के तृतीय सर्वोच्च्य नागरीक सम्मान पद्म भूषण से सम्मानित किया गया।

श्री सत्यनारायण गोयनका जी को विश्व के अनेक मंच जैसे वर्ल्ड इकोनॉमिक फोरम, संयुक्त राष्ट्र संघ पर आमंत्रित किया गया है ताकि वह इस विषय में लोगों को अधिक जानकारी दें।

 निधन 
29 सितम्बर 2013 को उनके मुम्बई स्थित घर में उनका निधन हो गया। वो अपने घर में पत्नी इलायची देवी गोयनका और छः पुत्र छोड़ गये।

 सन्दर्भ 

इन्हें भी देखें
विपश्यना
विपश्यना आन्दोलन

बाहरी कड़ियाँ
श्री सत्य नारायण गोयन्का

श्रेणी:1924 में जन्मे लोग
श्रेणी:२०१३ में निधन
श्रेणी:मारवाड़ी लोग
श्रेणी:बर्मा के हिन्दू
श्रेणी:सामाजिक कार्य में पद्म भूषण प्राप्तकर्ता
सत्यनारायण जटिया एक भारतीय राजनीतिज्ञ तथा वर्तमान भारत केे मध्य प्रदेश से वरिष्ठ सदन राज्यसभा के सांसद हैं। 

सन्दर्भ

श्रेणी:राज्यसभा सदस्य
श्रेणी:जीवित लोग
श्रेणी:1946 में जन्मे लोग
सत्यनारायण पटेल एक भारतीय राजनीतिज्ञ एवं भारतीय राष्ट्रीय कांग्रेस के सदस्य हैं। वे इंदौर-5 एवं देपालपुर विधानसभा क्षेत्र से विधायक भी रह चुके हैं।कांग्रेस प्राइमरी: श्रमिकों चुनाव सत्यनारायण पटेल , 27 फरवरी 2014 को टाइम्स ऑफ इंडिया. उनके पिता रामेश्वर पटेल मध्य प्रदेश सरकार में पूर्व मंत्री थे।

 राजनीतिक कैरियर 
फरवरी 2014 में, सत्यनारायण पटेल होंगे आंतरिक पार्टी चुनाव प्रक्रिया के रूप में भी जाना जाता प्राइमरी का चयन करने के लिए कांग्रेस के उम्मीदवार के इंदौर लोकसभा निर्वाचन क्षेत्र है । । पूर्व विधायक जीत कांग्रेस की पहली प्राथमिक के लिए इंदौर लोकसभा सीट , 26 फ़रवरी 2014, जी न्यूज. हालांकि, बाद में लोकसभा चुनाव के लिए भाजपा की उम्मीदवार सुमित्रा महाजन से हार गए । मिलने सुमित्रा महाजन: एक वक्ता के साथ आकर्षण और अनुग्रह , 6 जून 2014, आर्थिक टाइम्स.

 विभिन्न जिम्मेदारियों को पार्टी के भीतर और सरकार में:सत्यनारायण पटेल(आपराधिक और संपत्ति की घोषणा) , .बारे में सत्यनारायण पटेल , आधिकारिक वेबसाइट.
 वर्ष  स्थिति 2008 - 2013  सदस्य विधान सभा के () 1998 - 2003  सदस्य विधान सभा के (इंदौर निर्वाचन क्षेत्र 5) 1997 - 1998  राष्ट्रीय अध्यक्ष, एसोसिएशन की जिला पंचायत 1994 - 1997  अध्यक्ष, जिला पंचायत इंदौर 1995 - 1996  अध्यक्ष, मध्य प्रदेश कांग्रेस पंचायत सेल 1991 - 1993  महासचिव, मध्य प्रदेश युवा कांग्रेस 1990 - 1991  महासचिव, भोपाल युवा कांग्रेस 1989  निर्वाचित उप सरपंच, ग्राम पंचायत, इंदौर

 नकली आरोप 
अक्टूबर 2013 में, बस से पहले विधानसभा चुनाव में मध्यप्रदेश, एक अश्लील सीडी सामने की विशेषता सत्यनारायण पटेल हैं । हालांकि, इस मामले में तुरंत सूचित करने के लिए संबंधित अधिकारियों और प्रामाणिकता के द्वारा जांच की गई फोरेंसिक लैब में नई दिल्ली. रिपोर्ट में कहा गया है कि वीडियो नकली था. बाद में, तीन लोगों को गिरफ्तार किया गया के तहत पुलिस द्वारा साइबर कानून के लिए .3 के आरोप में गिरफ्तार  के विधायक सत्यनारायण पटेल , 25 अक्टूबर 2013,  .

 संदर्भ 

श्रेणी:1967 में जन्मे लोग
श्रेणी:जीवित लोग
सत्यनारायण राजगुरु  ओड़िया भाषा के विख्यात साहित्यकार हैं। इनके द्वारा रचित एक आत्मकथा मो जीबन संग्राम  के लिये उन्हें सन् 1996 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा के साहित्यकार